CELEX: 32004D0404
Language: ga
Date: 2004-04-19 00:00:00
Title: Cinneadh ón gComhairle an 19 Aibreán 2004 ag leasú Airteagail 16 agus 17 den Phrótacal ar Reacht na Cúirte Breithiúnais

26.10.2006   
            
            
               GA
            
            
               Iris Oifigiúil an Aontais Eorpaigh
            
            
               L NaN/5
            
         
      CINNEADH ÓN gCOMHAIRLE
   
   an 19 Aibreán 2004
   ag leasú Airteagail 16 agus 17 den Phrótacal ar Reacht na Cúirte Breithiúnais
   (2004/404/CE, Euratom)
   TÁ COMHAIRLE AN AONTAIS EORPAIGH,
   Ag féachaint don Chonradh ag bunú an Chomhphobail Eorpaigh, agus go háirithe an dara mír d'Airteagal 245 de,
   Ag féachaint don Chonradh ag bunú an Chomhphobail Eorpaigh d'Fhuinneamh Adamhach, agus go háirithe an dara mír d'Airteagal 160 de,
   Ag féachaint d'iarraidh ón gCúirt Bhreithiúnais an 14 Samhain 2003,
   Ag féachaint do thuairim ó Pharlaimint na hEorpa an 30 Márta 2004,
   Ag féachaint do thuairim ón gCoimisiún an 16 Márta 2004,
   De bhrí an mhéid seo a leanas:
   
               (1)
            
            
               Ar theacht i bhfeidhm don Chonradh i dtaobh aontachas Phoblacht na Seice, Phoblacht na hEastóine, Phoblacht na Cipire, Phoblacht na Laitvia, Phoblacht na Liotuáine, Phoblacht na hUngáire, Phoblacht Mhálta, Phoblacht na Polainne, Phoblacht na Slóivéine agus Phoblacht na Slóvaice leis an Aontas Eorpach (1), méadófar líon na mBreithiúna a chomhdhéanann an Chúirt Bhreithiúnais ó 15 go 25, i gcomhréir leis an gcéad mhír d'Airteagal 221 den Chonradh ag bunú an Chomhphobail Eorpaigh agus leis an gcéad mhír d'Airteagal 137 den Chonradh ag bunú an Chomhphobail Eorpaigh d'Fhuinneamh Adamhach.
            
         
               (2)
            
            
               Dá bhrí sin, ní foláir líon na mBreithiúna a chomhdhéanann an Mórdhlísheomra a oiriúnú.
            
         
               (3)
            
            
               Fairis sin, ní foláir an córam is gá do bhreitheanna na Cúirte ag suí di ina Cúirt iomlán a oiriúnú,
            
         TAR ÉIS A CHINNEADH MAR A LEANAS:
   Airteagal 1
   Leasaítear mar a leanas an Prótacal ar Reacht na Cúirte Breithiúnais:
   
               1.
            
            
               Sa dara mír d'Airteagal 16, cuirtear ‘trí Bhreitheamh déag’ in ionad ‘aon Bhreitheamh déag’.
            
         
               2.
            
            
               Sa cheathrú mír d'Airteagal 17, cuirtear ‘cúig Bhreitheamh déag’ in ionad ‘aon Bhreitheamh déag’.
            
         Airteagal 2
   Tiocfaidh an cinneadh seo i bhfeidhm ar theacht i bhfeidhm don Chonradh i dtaobh aontachas Phoblacht na Seice, Phoblacht na hEastóine, Phoblacht na Cipire, Phoblacht na Laitvia, Phoblacht na Liotuáine, Phoblacht na hUngáire, Phoblacht Mhálta, Phoblacht na Polainne, Phoblacht na Slóivéine agus Phoblacht na Slóvaice leis an Aontas Eorpach.
   
      Arna dhéanamh sa Bhruiséal, 19 Aibreán 2004.
      
         
            Thar ceann na Comhairle
         
         
            An tUachtarán
         
         B. COWEN
         
      
   
   
      (1)  IO L 236, 23.9.2003, lch. 17.